

**Előterjesztés**

**fogorvosi körzet feladat-ellátási szerződéssel történő ellátásáról**

**Tisztelt Bizottság!**

A városi egészségügyi alapellátási feladatokat ellátók köréből a 3. sz. fogorvosi körzetet ellátó Dr. Molnár Gábor Tivadar fogorvos 2020. február 1-től a praxisjogát át kívánja adni. Az önálló orvosi tevékenységről szóló 2000. évi II. törvény 2/A. §. (1) bekezdése alapján a praxisjog elidegenítésére vonatkozó szándékát - a praxisjogot megszerezni kívánó orvost is megjelölve – bejelentette. A praxis működtetési jogát, a körzet ellátását
Dr. Németh Judit részére kívánja átadni, erről szándéknyilatkozatot nyújtott be.

Az új fogorvos a tevékenységét 2020. február 1-től szeretné megkezdeni. Nevezett a Semmelweis Egyetem Fogorvostudományi Karán 2002-ben szerzett fogorvosi diplomával, fog-és szájbetegségek szakorvosa képesítéssel (2004) és a praxisjog megszerzésének jogával rendelkezik. Vele szemben a feladat ellátása tekintetében kizáró ok nem merült fel.

Dr. Németh Judit önéletrajzát mellékelem.

Kérem a Bizottság egyetértését, hogy a Polgármester feladat-ellátási előszerződést, majd a végleges szerződést megkösse Dr. Németh Judit fogszakorvossal.

**Eger, 2019. november 27.**

**Dr. Bánhidy Péter s. k.**

**Jogi és Hatósági Iroda vezetője**

**Bizottsági döntés:**

Eger Megyei Jogú Város KözgyűléseVárosi Szociális és CsaládügyiBizottság a Közgyűlés által átruházott hatáskörében eljárvaegyetért az egri 3. sz. fogorvosi körzet praxisjogának 2020. február 1-től történő átadásával, javasolja a Polgármesternek az előszerződés, ezt követően a feladat-ellátási szerződés megkötését Dr. Németh Judit fogszakorvossal.

**Felelős**: Mirkóczki Ádám polgármester megbízásából

Dr. Bánhidy Péter irodavezető

**Határidő**: 2019. december 30.